Tajvanon nőttem fel,
egy kalligráfus lányaként.
Az egyik legkedvesebb emlékem,
amikor az édesanyám bevezetett a kínai írásjelek szépségébe,
és megmutatta, hogyan alakítja, formálgatja azokat.
Azóta is lenyűgöz ez
a hihetetlen kifejezésmód.
De egy kívülálló számára mindez
olyan áthatolhatatlannak tűnik, mint a kínai nagy fal.
Az utóbbi néhány évben az izgatott,
hogy vajon át tudom-e törni ezt a falat,
hogy aki akarja, megérthesse és méltányolhassa
ennek a kifinomult kifejezésmódnak a szépségét.
Elkezdtem azon gondolkodni, hogy mennyire hasznos lenne
egy új, gyors módszer a kínai nyelv tanulásához.
Öt éves koromban kezdtem el tanulni, hogyan
kell helyes sorrendben megrajzolni az
egyes jeleket alkotó vonalakat.
A következő 15 év során
minden nap új írásjelet tanultam.
Mivel nekünk most csak öt percünk van,
jobb, ha van egy gyors és egyszerűbb módszerünk.
Egy kínai tudós körülbelül 20 000 jelet ismerhet.
Az alapműveltséghez mindössze 1 000 írásjel szükséges.
A legfontosabb 200 már elegendő az egyszerűbb
irományok 40%-ának megértéséhez --
elég a jelzőtáblák, az éttermi menük elolvasásához,
ahhoz, hogy nagyjából megértsük
a weboldalakat és az újságokat.
Én ma itt nyolcon keresztül fogom
megmutatni, hogyan működik a módszer.
Készen állnak?
Nyissák a szájukat olyan szélesre, amennyire csak tudják,
amíg négyzet alakú nem lesz.
Ez a "száj".
Ez itt egy személy, aki sétálni megy.
"Személy"
A tűz alakja olyan, mint egy személy,
mindkét oldalán egy-egy karral,
amint őrjöngve üvöltözi:
"Segítség, megégek!" --
Ez a szimbólum igaziból a láng formájából jön,
de szeretem így megjegyezni. Amelyik Önöknek szimpatikusabb.
Ez egy fa.
"Fa"
Ez egy "hegy".
A "Nap".
A "Hold".
Az ajtó szimbóluma olyan,
mint a vadnyugaton szokásos kocsmáké.
Ezt a nyolc jelet nevezem én gyöknek.
Ezek amolyan építőkockák a számunkra,
amelyekből sok új jelet készíthetünk.
"Személy"
Ha valaki mögötte sétál, az azt jelenti, hogy "követni".
Egy régi mondás szerint:
"két ember társaság, három már tömeg".
Ha egy személy szélesre tárja karjait,
azt mondja: "Ilyen nagy volt."
A személy a száj belsejében: "fogságban van".
Rab, akárcsak Jónás volt a cethal gyomrában.
Egy fa, az "fa". Két fa együtt, azt jelenti, hogy "van faanyagunk".
Három fa együtt: "erdő".
Tegyünk egy deszkát a fa alá: "alap".
Tegyünk egy szájat a fa tetejére, az: "hülye". (Nevetés)
Könnyű megjegyezni,
mivel egy beszélő fa tényleg elég hülyeség.
Emlékeznek a tűzre?
Két tűz együtt: "nagyon melegem van".
Három tűz együtt: "lángtenger".
Tegyük a tüzet a két fa alá, azt jelenti: "ég".
Számunkra a Nap minden jó forrása.
Két Nap együtt: "virágzó, fejlődő".
Három együtt: "ragyogás".
Tegyük a Napot és a Holdat egymás mellé:
"világosság".
Jelenti a "holnap"-ot is -- egy nappal és egy éjszaka után.
A Nap felbukkan a horizonton: "napkelte".
"Ajtó". Tegyünk egy deszkát az ajtó belsejébe:
az a "retesz".
Tegyünk egy szájat az ajtó belsejébe: "kérdezni".
Kopp, kopp. Van itthon valaki?
Ez a személy kisettenkedik az ajtón:
"menekül, kitér".
Bal oldalon, van egy asszony.
Két asszony együtt: "veszekednek".
(Nevetés)
Három asszony együtt. Legyünk óvatosak: "házasságtörés".
Majdnem 30 jelen átfutottunk.
Ezt a módszert használva, a kiindulásul vett 8 gyökből
32 jel rakható össze.
A jelek következő nyolcas csoportja
újabb 32 jelet épít fel.
Így nagyon kis erőfeszítéssel,
képesek leszünk néhány száz jelet megtanulni,
ami egy 8 éves kínai szintje.
Ha már ismerjük a jeleket, kezdhetünk kifejezéseket gyártani.
Például, a hegy és a tűz együtt
tűzhányó: "vulkán".
Tudjuk, hogy Japán a felkelő Nap országa.
Ez itt a Nap, a kezdettel.
mert Japán Kínától keletre van.
Tehát, a Nap és a kezdet együtt: "Japán".
Egy személy Japán jele után, na mi lehet az?
"Japán ember"
Egy jel a bal oldalon, két hegy
egymás hegyén-hátán:
Az ókori Kínában azt jelentette: "száműzetésben van",
mert a kínai uralkodók a politikai ellenfeleiket
a hegyeken túlra száműzték.
Manapság a száműzetésből az lett: "kijutni valahonnan".
A száj, ami megmondja, hogy hol kell kijutni:
a "kijárat".
Ez a dia pedig arra figyelmeztet, hogy be kéne fejeznem
és lemenni a színpadról. Köszönöm.
(Taps)